கேள்வி: வெட்டூரி - ஆரம்ப கால வாழ்க்கை குறித்து விரிவாக சொல்லுங்கள்.
பதில்: வெட்டூரி, கிருஷ்ணா மாவட்டம் மாவட்டத்தின் சல்லப்பள்ளிக்கு அருகிலுள்ள பெடகல்லேபள்ளியில் சந்திரசேகர் சாத்திரி மற்றும் கமலாம்பாள் ஆகியோருக்கு ஒரு தெலுங்கு பிராமணர்கள் குடும்பத்தில் பிறந்தார். .[http://epaper.timesofindia.com/Default/Scripting/ArticleWin.asp?From=Archive&Source=Page&Skin=TOI&BaseHref=TOIH/2010/05/23&PageLabel=1&EntityId=Pc00112&ViewMode=HTML&GZ=T Veturi Passes Away – The Times of India ][http://www.merinews.com/article/lyricist-veturi-sundararama-murthy-dies-big-loss-for-telugu-film-industry/15814665.shtml Big loss to Telugu [Film&#x5D; Industry – Merinews] இவர், தெலுங்கு ஆராய்ச்சி அறிஞரான வெட்டூரி பிரபாகர சாத்திரி மருமகன் ஆவார். இவரது தாத்தா வெட்டூரி சுந்தர சாத்திரியும் ஒரு கவிஞர்.
கேள்வி: வெட்டூரி - பத்திரிகையாளராக தொழில் பற்றி விளக்கவும்.
பதில்: வெட்டூரி தனது கல்விக்குப் பிறகு 1952 இல் ஆந்திர பிரபா நாளிதழில் பத்திரிகையாளராக சேர்ந்தார். இவர் தனது முதல் ஆசிரியராகக் கருதும் ஆந்திர பிரபாவில் மூத்தவரான நர்லா வெங்கடேசுவர ராவிடம் இருந்து செய்திக் கட்டுரையைத் திருத்துவதற்கான அடிப்படைகளைக் கற்றுக்கொண்டார். 1959 இல், இவர்''ஆந்திரா பத்ரிகா'' என்ற வார இதழில் சேர்ந்தார். அங்கு சத்திராசு லட்சுமி நாராயணா மற்றும் முல்லப்புடி வெங்கட ரமணா ஆகியோர் இவரது சக ஊழியர்களாக இருந்தனர். ''ஆந்திரா பத்ரிகா''வில் திரைப்படப் பிரிவின் பொறுப்பாளராக இருந்தார். ஆந்திரப் பிரதேச காங்கிரசு கட்சியின் அதிகாரப்பூர்வ நாளிதழான ''ஆந்திரா ஜனதா''வில் ஆசிரியராகவும் பணியாற்றினார். 1962 ஆம் ஆண்டில், ஸ்ரீசைலம் அணை நீர் மின் ஆற்றல் திட்டத்தைத் துவக்கி வைக்க வந்த அப்போதைய பிரதமர் ஜவகர்லால் நேரு நேர்காணல் செய்த முதல் மற்றும் ஒரே தெலுங்கு பத்திரிகையாளர் ஆனார். சர்வபள்ளி இராதாகிருஷ்ணன் போன்ற தேசிய தலைவர்களின் பேச்சுகளை இவர் பதிவ்வு செய்தார். 1964ல் சட்டப்பேரவை நிருபராகவும் பணியாற்றினார். இவரது கட்டுரைகள் மிகவும் கவர்ச்சியாகவும் நகைச்சுவையாகவும் இருக்கும் என்று கூறப்படுகிறது. உதாரணமாக, ஆந்திரப் பிரதேச சட்டப் பேரவை அருகில் உள்ள துவாரகா தங்கும் விடுதியில் நடைபெற்ற சட்டப் பேரவை உறுப்பினர் கூட்டத்தை இவர் "அடிகோ துவாரகா - இவிகோ அலமண்டலு" ("இது துவாரகா மற்றும் இதோ கால்நடைகள்") என்று குறிப்பிட்டார். நிகழ்கால நிகழ்வுகளை விவரிப்பதற்கு ரைம் மற்றும் ரைம் தொடர்பான பாரம்பரிய கவிதை விதிகளைப் பயன்படுத்துவதில் அவரது திறமை காரணமாக அவரது எழுத்து நடை திரைப்படத் துறையின் கவனத்தை ஈர்த்தது.
கேள்வி: வெட்டூரி - திரைப்படங்களில் நுழைவு பற்றி தகவல் சொல்.
பதில்: வெட்டூரி பத்திரிக்கையாளராக இருந்த காலத்தில் தெலுங்குத் திரைப்படத்துறை தொடர்பு கொண்டிருந்தார். மூத்த பாடலாசிரியர் தாசரதி அடிக்கடி சந்திப்பார். பழம்பெரும் இயக்குநர் சித்தூர் வி. நாகையா, என் வீடு (1953) திரைப்படத்தில் இவருக்கு ஒரு பாத்திரத்தை வழங்கினார். ஆனால், படப்பிடிப்பு தொடங்குவதற்கு இரண்டு நாட்களுக்கு முன்பு, தான் நடிக்கத் தகுதியற்றவர் என்று கருதிய வெட்டூரி நடிக்க வேண்டாம் என்று முடிவு செய்து, தனது வாய்ப்பை நிராகரித்ததற்காக நாகய்யாவிடம் மன்னிப்புக் கடிதம் எழுதினார். என். டி. ராமராவ், இவரை திரைப்படத்துறையில் பாடலாசிரியராக சேர அழைத்துள்ளார். 1974 ஆம் ஆண்டில், இவர், ஹரிகதா கலாட்சேபம் வடிவில், கே. விஸ்வநாத் இயக்கத்தில் ''ஓ சீதா கதா'' (1974) என்ற படத்தில் "பாரதனாரி சரிதமு" என்ற தனது முதல் பாடலை எழுதினார்.
கேள்வி: வெட்டூரி - இறப்பு என்பது என்ன?
பதில்: ஐதராபாத்து (இந்தியா) உள்ள தனியார் மருத்துவமனையில் 22 மே 2010 அன்று, 74 வயதில், சுமார் 9:30 மணியளவில் , நுரையீரல் ரத்தக்கசிவு காரணமாக வெட்டூரி இறந்தார்.
கேள்வி: வெட்டூரி - விருதுகளும் கௌரவங்களும் பற்றி தகவல் சொல்.
பதில்: இலக்கியம் மற்றும் திரைப்படங்களுக்கான இவரது பங்களிப்புகளுக்காக வெட்டூரி பல தேசிய மற்றும் பிராந்திய விருதுகளைப் பெற்றுள்ளார். ஆச்சார்யா நாகார்ஜுனா பல்கலைக்கழகத்தின் 23வது பட்டமளிப்பு விழாவில் இவருக்கு கௌரவ டாக்டர் பட்டம் வழங்கப்பட்டுள்ளது. 2007ல் ஜந்தியாலா நினைவு விருதைப் பெற்றார்.
கேள்வி: வெட்டூரி - தேசிய விருதுகள் பற்றி விளக்கவும்.
பதில்: ''மாத்ருதேவோபாவா'' திரைப்படத்தில் இடம்பெற்ற "ராலிபோயே புவ்வா" என்ற பாடலுக்காக சிறந்த பாடலுக்கான தேசிய திரைப்பட விருதைப் பெற்றார். கவிஞரான சிறீ சிறீ (எழுத்தாளர்) பிறகு தனிச்சிறப்பைப் பெற்ற இரண்டாவது தெலுங்குத் திரைப்பட பாடலாசிரியர் ஆவார். 2006 ஆம் ஆண்டில், இந்திய அரசால் தெலுங்கிற்கு செம்மொழி அந்தஸ்து வழங்கப்படாவிட்டால் தேசிய விருதை திருப்பித் தருவதாக அறிவித்தார்.[https://web.archive.org/web/20080101125626/http://www.hindu.com/2006/02/03/stories/2006020311020400.htm The Hindu: Andhra Pradesh / Hyderabad News: Going all out for 'classical' tag] 2008 இல், இந்திய அரசு தெலுங்கைச் செம்மொழியாக அறிவித்தது.
கேள்வி: வெட்டூரி - பிலிம்பேர் விருதுகள் பற்றி தகவல் சொல்.
பதில்: கோதாவரி (திரைப்படம்) (2006) படத்தின் ''உப்பொங்கேலே கோதாவரி'' பாடலுக்காக இவர் தென்னிந்திய பிலிம்பேர் வாழ்நாள் சாதனையாளர் விருது பெற்றார்.
கேள்வி: வெட்டூரி - நந்தி விருதுகள் பற்றி விளக்கவும்.
பதில்: ஆந்திர அரசின் சிறந்த பாடல் வரிகளுக்கான நந்தி விருதை ஆறு முறை பெற்றுள்ளார்.